Un bărbat din Tulcea a căzut de la etajul patru al blocului în care locuia şi scăpat fără nicio rană. A rămas agăţat ore întregi, la primul etaj, de sârmele de întins rufe de la etajul al doilea. A stat acolo până când un vecin a chemat pompierii să-l coboare.

„Aterizare cu final fericit la Tulcea. Cetățeanul care locuia la etajul 4 a căzut de la fereastră și s-a agățat de sârmele de uscat rufe de la etajul 2. Au venit cei de la Ambulanță și pompierii și l-au salvat. Totul s-a petrecut vineri dimineață, în jurul orei 8”, ne-a scris Daniel din Tulcea.

Bărbatul a povestit că a rămas blocat în casă şi a vrut să iasă pe fereastră.

Dacă aţi fost martorii unui eveniment care ar putea deveni ştire luaţi legătura cu noi la secţiunea DigiVOX a site-ului nostru digi24.ro, pe e-mail sau pe conturile noastre de Facebook și de Twitter. Ne puteţi trimite fotografii şi filmări pe WhatsApp, la numărul 0771.100.304. Vă rugăm să precizaţi numele şi locul din care le transmiteţi.